Diari Oficial de la Generalitat Valenciana


Sumari del DOGV 6504, del 18-04-2011 (2011/4336)

RESOLUCIÓ de 5 d'abril de 2011, de la consellera de Benestar Social, per la qual es dóna publicitat a la modificació i increment dels crèdits que financen les prestacions de renda garantida de ciutadania, per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4336


Data del document
:   05-04-2011

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'abril de 2011, de la consellera de Benestar Social, per la qual es dóna publicitat a la modificació i increment dels crèdits que financen les prestacions de renda garantida de ciutadania, per a l'exercici 2011. [2011/4336]  
Amb data 7 d'agost de 2008 va ser publicada en el Diari Oficial de la Comunitat Valenciana, número 5823, l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació renda garantida de ciutadania.  
Aprovada i publicada la Llei 17/2010, de 30 de desembre, de la Generalitat, de Pressupost de la Generalitat per a l'exercici 2011, (DOCV núm. 6429, de 31.12.2010), en aplicació del que establix la disposició addicional segona de l'Ordre de 31 de juliol de 2008, de la Conselleria de Benestar Social, i de conformitat amb el que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a línia de subvenció T6355 destinada al finançament de les prestacions regulades i convocades.  
No obstant això, en estos moments hi ha disponibilitat pressupostària que permet incrementar el finançament de l'Ordre de 31 de juliol de 2008, més amunt esmentada, procedent de les minoracions dels compromisos dels plurianuals incorporats i dels decrets 29/1991, per un import de 2.049.676,94 euros.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 193/2010, de 26 de novembre (DOCV núm. 6407, de 29.11.2010), del Consell de la Generalitat valenciana, pel qual s'aprova el Reglament Orgànic i Funcional de la Conselleria de Benestar Social, resolc:  
  
Primer  
Donar publicitat a la modificació i increment dels crèdits pressupostaris destinats a finançar les prestacions regulades en l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació renda garantida de ciutadania (DOCV núm. 5823, de 7.08.2008), a càrrec del programa pressupostari 313.10, Servicis Socials, per a l'exercici corresponent a l'any 2011:  
Denominació: Renda garantida de ciutadania  
Línia: T6355  
Consignació pressupostària inicial: 24.267.771,77 €   
Increment actual: 2.049.676,94 € passant dels 68.665.536,77 € a 73.250.330,71 €  
Procedència i quantia dels fons: fons no condicionats: 99.742.041,71 €  
  
Segon  
Si com a conseqüència de transferències pressupostàries, es veuen modificats estos crèdits, la seua modificació es publicarà mitjançant una resolució en el Diari Oficial de la Comunitat Valenciana.  
  
València, 5 d'abril de 2011.- La consellera de Benestar Social: Angélica Such Ronda.